als_Latn dik_Latn sag_Latn
Konferenca e parë shkencore ndërkombëtare mbi Principatën Shqiptare dhe Mbetërimin e W.Wied (1914)
Në kundër të 100 vjetorit të Principatës europiane Shqiptare të krijuar nga Konferenca e Londrës dhe të drejtuar nga Princ Wilhme zu Wied, Universiteti “Aleksander Moisiu” në bashkëpunim me Akademinë e Shkencave të Shqipërisë dhe Kosovës, me Univeritetin e Tiranës, Prishtinës dhe të Tetovës, si dhe me Qëndrën e Studimeve Albanologjike organizon në mjediset e UAMD, ditën e shtunë, me 15 mars 2014 konferencën ndërkombëtare shkencore me temë ““100 VJET NGA PRINCIPATA EVROPIANE E SHQIPËRISË”.
Në konferencë do jenë pjesëmarrës studiues të njohur të historisë, të cështjeve juridike, të shkencave politike, të marrëdhënieve ndërkombëtare dhe të fushave të tjera që lidhen me tematikën e konferencës. Duke qënë aktiviteti i vetëm shkencor i zhvilluar në Shqipëri gjatë një shekulli mbi Princ Wied dhe Principatën Shqiptare, UAMD ka projektuar një program cilësor që ndërthur mesazhin politik, akademik dhe publik, – të denjë për ngjarje të tilla me rëndësi në historinë e Shqipërisë.
Në seancën e parë të Konferencës, krahas mirëseardhjes në emër të organizatorëve nga rektori i UAMD Prof. Dr. Mit`hat Mema do të përshendesin Ministrja e Arsimit dhe e Sportit, znj. Lindita Nikolli si dhe Ambasadori i Republikës Federale të Gjermanisë në Shqipëri, Z. Hellmut Hoffmann, kryetari i Bashkisë Durrës, z. Vangjush Dako, drejtuesit kryesorë të Akademisë së Shkencave të Kosovës, si dhe të Univeriteteve të Tiranës, Prishtinës dhe të Tetovës. Më pas në program është parashikuar një ekspozitë e veçantë historike fotografike e organizuar nga Arkivi Qendror i Shtetit, Tiranë nën drejtimin e drejtorit të këtij institucioni, z. Gjet Ndoi.
Në pjesën shkencore të konferencës do të ketë një cikël referimesh të studiuesve më të njohur të kësaj periudhe historike, midis të cilëve spikasin emrat e historianëve anëtarë të Akademisë së Shkencave Beqir Meta e Mariglen Verli, studiuesve të njohur të historisë shqiptare Valentina Duka, Ksenofon Krisafi, Fatmira Rama, Martin Berishaj, Romeo Gurakuqi, Ledia Dushku, Jani Sota, Afrim Krasniqi, etj. Tematika kryesore e referimeve lidhet me tiparet kryesore të Principatës së vitit 1914, princin dhe pozitën e tij kushtetuese dhe politike, raportet e shtetit shqiptar me fuqitë politike të kohës dhe me vendet fqinje, rolin e faktorit të brendshëm shqiptar në ecurinë dhe zhvillimet brenda Principatës, dokumentet arkivore të disa kancelarive kryesore evropiane mbi Princin dhe Principatën, bilancin e gjashtë muajve të mbretërimit të Wied, si dhe rolin e Durrësit si kryeqendër të Principatës.
Konferenca do të vijojë me tej me kontribute të lira në fushën e studimeve historike, juridike, ekonomike dhe politike, me pjesëmarrjen e studiuesve të tjera, studentë në nivelet e studimeve të avancuara, si dhe me të ftuar të rastit. Të gjitha kontributet shkencore do të jenë pjesë e një vlerësimi profesional dhe e një botimi special akademik të UAMD, duke u vënë në dispozicion të studiuesve të rinj, bibliotekave në vend, medias si dhe të interesuarve.
Aktiviteti do të jetë i hapur për median dhe të interesuarit si dhe përbën aktivitetin e parë shkencor të vitit 2014, në listën e një sërë aktivitetesh të njëjta të programuara për këtë vit akademik. Aktivitete të tilla janë rast i mirë për të dëshmuar edhe potencialet e mëdha që UAMD ka në fushën e kërkimeve shkencore, si dhe vullnetin e tij për të përmbushur përgjegjësitë akademike dhe ligjore për të qenë sot dhe në të ardhmen një institucion i dijes, profesional dhe cilësor jo vetëm në fushën e mësimdhënies, por edhe të kërkimeve dhe aktiviteteve shkencore.
PROGRAMI
10:00 – SEANCË JUBILARE
Z. Mit`hat Mema, Rektor, Universiteti “Aleksandër Moisiu”, Durrës
Fjalë përshëndetëse
Znj. Lindita Nikolla, Ministre e Arsimit dhe Sportit (TBC)
Z. Hellmut Hoffmann, Ambasador i R.F. Gjermanisë
Z. Ivzi Sulejmani, Akademia e Shkencave, Kosovë
Z. Vangjush Dako, Kryetar i Bashkisë, Durrës
11:30 VIZITË NË EKSPOZITËN FOTOGRAFIKE:
Organizuar nga Arkivi Qëndror i Shtetit, Tiranë
Z. Gjet Ndoi, Drejtori i AQSH – Prezantues i Ekspozitës Fotografike
12:30 SEANCA SHKENCORE
Valentina Duka- “Princi i Shqipërisë dhe diplomacia britanike”, tetor 1913 – korrik 1914”
Ksenofon Krisafi -“Statuti Organik i Shqipërisë. Dokument kushtetues”
Afrim Krasniqi- “Institucionet e Shqipërisë në vitin 1914″
Fatmira Rama -“Princ Wied dhe Austro-Hungaria”
Jani Sota -“Durrësi dhe Princ Wiedi”
Beqir Meta – “Minoritetet dhe ndikimi i tyre në ndërtimin e shtetit shqiptar në vitet 1913-1914″
Ledia Dushku -“Princi i Shqipërisë Wilhelm Wied dhe dilemat e Greqisë”
Marenglen Verli- “Rebelimi në Shqipërinë e Mesme në optikën e diplomacisë austro-hungareze”
Martin Berishaj- “Të pathënat për Princ Wied 100 vite më pas”
Romeo Gurakuqi- “Vendi dhe roli i Princ Wiedit në ndërtimin dhe stabilizimin e shtetit shqiptar, mars -shtator 1914: Trashëgimia politike dhe institucionale”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn pol_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn